Հոկտեմբերի 24-ին Ազգային ժողովը առաջին ընթերցմամբ ընդունեց ԲՀԿ մի խումբ պատգամավորների նախաձեռնած «Արհեստակցական միությունների մասին» ՀՀ օրենքում փոփոխություններ կատարելու նախագիծը։ Նախագիծը ներկայացնելիս հեղինակներից մեկը՝ ԲՀԿ անդամ Գևորգ Պետրոսյանը, Ազգային ժողովի ամբիոնից բացահայտ սուտ տեղեկատվություն տարածեց։ Խոսելով արհմիությունների անկախության մասին՝ նա հայտարարեց, որ գործատուի մոտ գործող արհեստակցական կազմակերպությունները ոչ թե անդամավճարով են գործում, այլ գործատուի կողմից են ֆինանսավորում և հետևություն արեց, որ արհեստակցական կազմակերպությունները ֆինանսապես կախված են գործատուներից։